cyanic-selkie/wikianc huggingface dataset:
பிரேமா கரந்த்
குறிப்புகள்
பகுப்பு:சிவமொக்கா மாவட்ட நபர்கள் பகுப்பு:1936 பிறப்புகள் பகுப்பு:2007 இறப்புகள் பகுப்பு:கன்னடத் திரைப்பட இயக்குநர்கள்
காசியாபாத் மாவட்டம், இந்தியா
காசியாபாத் மாவட்டம்  (Ghaziabad district, ग़ाज़ियाबाद ज़िला, }) வட இந்தியாவில்  உத்தரப் பிரதேச மாநிலத்தில் தேசியத் தலைநகர் வலயத்தில் அமைந்துள்ள, பெரும்பாலும் புறநகரப் பகுதியாக விளங்கும், ஓர் மாவட்டமாகும். காசியாபாத் நகரம் இதன் தலைமையகமாக விளங்குகிறது. மீரட் கோட்டத்தின் அங்கமாக உள்ளது. தில்லியில் பணிபுரியும் பலருக்கு வசிப்பிடங்கள் இம்மாவட்டத்தில் அமைந்துள்ளதால் அவர்கள் "இரவுநேர வாசிகள்" என்று அழைக்கப்படுகிறார்கள்.
2011ஆம் ஆண்டுப்படி உத்தரப் பிரதேசத்தின் 71 மாவட்டங்களில் அலகாபாத் மற்றும் மொரதாபாத் மாவட்டங்களை அடுத்து மூன்றாவது மிகுந்த மக்கள்தொகை கொண்ட மாவட்டமாக விளங்குகிறது.
புவியியல்
காசியாபாத் மாவட்டத்தின் வடமேற்கே பாக்பாத் மாவட்டமும் வடக்கே மீரட் மாவட்டமும் கிழக்கே யமுனா ஆற்றின் அடுத்த கரையில் ஜோதிபா பூலே மாவட்டமும் தென்கிழக்கே புலந்த்ஷயர் மாவட்டமும்  தென்மேற்கே கௌதம் புத்தர் மாவட்டமும் மேற்கே தில்லியும் அமைந்துள்ளன.
வரலாறு
காசியாபாத் 1740ஆம் ஆண்டில் பேரரசர் காசி-யுத்-தினால் கட்டப்பட்டது. இதற்கு தமது பெயரில் காசியுத்தின் நகர் எனப் பெயரிட்ட அவர் 120 அறைகளைக் கொண்ட பெரும் மாளிகையை எழுப்பினார். தொடர்வண்டி நிலையம் துவக்கப்பட்டபோது இப்பெயர் காசியாபாத் எனச் சுருக்கப்பட்டது. மீரட் மாவட்டத்தின் அங்கமாக இருந்த இப்பகுதி நவம்பர் 14, 1976 அன்று தனி மாவட்டமாக பிரிக்கப்பட்டது.
மக்கள்தொகையியல்
2011 கணக்கெடுப்பின்படி மக்கள்தொகைf 4,661,452 ஆக, அயர்லாந்திற்கு இணையாகவும் அல்லது ஐக்கிய அமெரிக்காவின் தென் கரோலினாவிற்கு இணையாகவும். உள்ளது. இதனால் இந்தியாவின் 640 மாவட்டங்களில் 28வது நிலையில் உள்ளது. மாவட்டத்தின் மக்கள்தொகை அடர்த்தி சதுர கிமீக்கு 4060ஆக உள்ளது. 2001-2011 பத்தாண்டுகளில் மக்கள்தொகை வளர்ச்சி விகிதம்  41.66 % ஆக இருந்தது. பாலின வீதம் 1000 ஆண்களுக்கு 878 பெண்களாக உள்ளது. படிப்பறிவு வீதம் 85 % ஆகும்.
இம்மாவட்டத்தில் 25% பேர்கள் சிறுபான்மையினர் ஆகும். அவர்களது சமூக-பொருளியல் கூறுகளின்படி தேசிய சராசரியை விட தாழ்ந்து பி1 பிரிவு மாவட்டமாக அறிவிக்கப்பட்டுள்ளது.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:காசியாபாத் மாவட்டம், இந்தியா
மார்க்கண்டேயனார்
மார்கண்டேயனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது.
புலவர் பெயர்
நிலமகள் என்றென்றும் நிலைத்திருந்து அழுகிறாள் என்னும் கருத்தமைந்த இந்தப் பாடலைப் பாடிய புலவருக்கு மார்க்கண்டேயனார் என்று புறநானூற்றைத் தொகுத்த ஆசிரியர் பெயர் சூட்டியுள்ளார். பாடற்பொருளால் பெயரமைந்த புலவர் இவர்.
புராணக் கதையில் வரும் மார்கண்டேயன் சிவலிங்கத்தை அணைத்துத் தன் மார்பைக் கற்கண்டுபோல் இனிமை எய்தும் பேறு பெற்றவன்.
நிலமகள் அழுததது
நிலமகளுக்கு விசும்புதான் முகம். ஞாயிறும் திங்களும் இரண்டு கண்கள். அவை இரண்டும் தன் வண்டிச் சக்கரத்தை விசும்பில் உருட்டுகின்றன.
வீரனும் விலைநலப்பெண்டும்
காற்றோட இடமின்றிப் படைவெள்ளம் நெருங்கிப் போராடும் இடத்தில், வயிரக் குறுந்துகள் மாலையும், மணிமாலையும் அணிந்துகொண்டு பொன்போல் மிளிரும் தன் சக்கரத்தை உருட்டுகையில் தன்னை எதிர்த்து நிற்பார் யாரையும் காணாமல் தவித்த போர்வலிமை மிக்க வீரன் - இப்படிப் பலர் வாழ்ந்து மாண்டனர். அனால் உலகம் அழியவில்லை.
வானியல்
மக்கள் வாழக் வளி என்னும் மூச்சுக்காற்று வேண்டும். விசும்பில் மூச்சுக்காற்று இல்லை. நிலமகளின் கண்களாகிய இரு சுடர்கள் வளி இல்லாத அந்த வெளியில் தன் வண்டியை உருட்டுகின்றன.
விசும்பில் நாம் மூச்சு விடுவதற்கு எற்ற காற்று இல்லை என்பதை அன்றே அறிந்திருந்தனர்.
விலைநலப் பெண்டு
தன்னுடைய உடல்நலத்தை விலைக்கு விற்கும் பெண் இவள். தன்னிடம் வந்த எந்த வீரன் இறந்தாலும் அவனுக்காகக் கண்ணீர் விட்டுக்கொண்டு அடுத்தனுக்காக மகிழ்வோடு வாழ்பவள். இந்த விலைநலப் பெண்டு போல நிலமகள் வாழ்கிறாளாம்.
மேற்கோள் குறிப்பு
பகுப்பு:சங்கப் புலவர்கள்
ஈருறுப்புப் பரவல்
நிகழ்தகவுக் கோட்பாடு, புள்ளியியல் இரண்டிலும் n, p பண்பளவைகளைக் கொண்ட ஈருறுப்பு பரவல் (binomial distribution) ஒரு தனிநிலை நிகழ்தகவுப் பரவலாகும். n - ஆனது சார்பற்ற, "வெற்றி" அல்லது "தோல்வி" என்ற இரு விளைவுகளை மட்டுமே கொண்ட, சார்பற்ற, தொடர்ச்சியான பெர்னௌலி முயற்சிகளின் எண்ணிக்கையையும், p ஆனது ஒவ்வொரு முயற்சியிலும் வெற்றியின் நிகழ்தகவையும் குறிக்கும் (தோல்வியின் நிகழ்தகவு (q=1-p)). n = 1, எனில் ஈருறுப்புப் பரவல் பெர்னௌலியின் பரவல் எனப்படும். புள்ளியியல் பொருளுண்மையின் ஈருறுப்புச் சோதனைக்கு ஈருறுப்புப் பரவலே அடிப்படையானதாகும் இந்தப் பரவல் கணிதவியலாளர் ஜேக்கப் பெர்னெளலியால் கண்டறியப்பட்டது. பெர்னௌலி p = r/(r + s) (p - வெற்றியின் நிகழ்தகவு; r, s இரண்டும் நேர்ம முழுஎண்கள்) எனவும் பிலைசு பாஸ்கல் p = 1/2 எனவும் எடுத்துக்கொண்டனர்.
நிகழ்தகவு நிறைச் சார்பு
சமவாய்ப்பு மாறி K இன் n மற்றும் p பண்பளவைகளைக் கொண்ட ஈருறுப்பு பரவலைப் பின்பற்றுகிறது என்பதைக் குறிக்கும் குறியீடு:
ஈருறுப்புப் பரவலில், n சார்பற்ற முயற்சிகளில் சரியாக k வெற்றிகள் கிடைக்கும் நிகழ்தகவு பின்வரும் நிகழ்தகவு நிறைச் சார்பால் (நிகழ்தகவுப் பொருண்மச் சார்பு) தரப்படுகிறது:
இதிலுள்ள
எடுத்துக்காட்டு
சுண்டப்பட்ட நாணயம் சமச்சீரானதாக இல்லமால், தலை விழுவதற்கான (வெற்றி) நிகழ்தகவு 0.3 எனில், 6 நாணயச் சுண்டல்களில் சரியாக 4 தலைகள் விழுவதற்கான நிகழ்தகவு:
குவிப் பரவல் சார்பு
குவிப் பரவல் சார்பு பின்வருமாறு வரையறுக்கப்படுகிறது:
சராசரியும் பரவற்படியும்
ஒவ்வொரு சமவாய்ப்பு மாறியும் p ஐ எதிர்பார்ப்பு மதிப்பாகக் கொண்ட, n முற்றொத்த பெர்னௌலியின் சமவாய்ப்பு மாறிகளின் கூட்டுத்தொகையாக சமவாய்ப்பு மாறி X இருக்கும். அதாவது, என்பவை முற்றொத்த, சாராத பெர்னௌலி சமவாய்ப்பு மாறிகள்; அவை ஒவ்வொன்றின் எதிர்பார்ப்பு மதிப்பும் p எனில்:
விலக்கப் பெருக்குத் தொகை
சமவாய்ப்பு மாறியின் விலக்கப் பெருக்குத்தொகைகள் இருவகைப்படும்.
ஆதியைப் பொறுத்த முதல் இரு விலக்கப் பெருக்குத்தொகைகள்:
பொதுவான வரையறை:
இதில், இசுடர்லிங் உட்கண எண்கள்;  என்பது n இன்k ஆவது வீழும் தொடர்பெருக்கம்.
மைய விலக்கப் பெருக்குத் தொகைகள்:
முகடு
B(n, p) என்ற ஈருறுப்புப் பரவலின் முகடு ஆகும். இதில் ஆனது மீப்பெரு முழுஎண் சார்பு.
இவற்றைப் பின்னுள்ளவாறு ஒன்றுபடுத்தி எழுதலாம்:
வகை 1
வகை 2 0 < p < 1 எனில்:
எனவே (n+1)p-1 ஒரு முழுஎண்ணாக இருந்தால், (n+1)p-1, (n+1)p இரண்டும் முகடுகள். (முழுஎண் இல்லையெனில்) மட்டுமே முகடு.
இடைநிலையளவு
பொதுவாக ஈருறுப்புப் பரவலின் இடைநிலையளவைக் காண்பதற்கான தனித்த வாய்பாடு எதுமில்லை. எனினும் இடைநிலையளவு குறித்து பல முடிவுகள் எட்டப்பட்டுள்ளன.
ஈருறுப்புப் பரவல்களின் கூட்டுத்தொகை
X ~ B(n, p), Y ~ B(m, p) இரண்டும் சார்பற்ற ஆனால் சம நிகழ்தகவு p உடைய இரு ஈருறுப்புப் பரவல்கள் எனில், X + Y என்ற சமவாய்ப்பு மாறியும் அதே நிகழ்தகவுடன் ஈருறுப்புப் பரவலைப் பின்பற்றும்: Z=X+Y ~ B(n+m, p):
ஈருறுப்புப் பரவலைப் பின்பற்றும் X ~ B(n, p) என்ற சமவாய்ப்பு மாறியை, n பெர்னௌலி சமவாய்ப்பு மாறிகளின் கூடுதலாகக் கொள்ளமுடியும். X ~ B(n, p), Y ~ B(m, p) என்ற சமவாய்ப்பு மாறிகளின் கூடுதல் n + m பெர்னௌலி சமவாய்ப்பு மாறிகளின் கூடுதலுக்குச் சமமாகும். அதாவது Z=X+Y ~ B(n+m, p).
X, Y இரண்டும் ஒரே நிகழ்தகவைக் (p) கொண்டிருக்காவிட்டால், அவற்றின் கூட்டுத்தொகைப் பரவலின் பரவற்படியானது, இன் பரவற்படியைவிடச் சிறியதாக இருக்கும்.
புற இணைப்புகள்
பகுப்பு:நேரியல் இயற்கணிதம் பகுப்பு:புள்ளியியல்
கோவை - 22 (நெல்)
கோ - 22 (CO 22) (வேளாண் வழக்கு மானாவாரி, ஆங்கிலம்: Manavari) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU), 1942 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
மெர்லின் (திரைப்படம்)
மெர்லின் (Merlin) வ. கீரா இயக்கத்தில், ஜே.சதீஷ்குமாரின், ஜே.பாலாஜி ஆகியோரின் தயாரிப்பில் விஷ்ணு பிரியன், அஸ்வினி சந்திரசேகர் ஆகியோரின் நடிப்பில் வெளிவரவுள்ள தமிழ்த்திரைப்பபடம். இத்திரைப்படம் கணேஷ் ராகவேந்திரா இசையிலும்,   முத்துகுமரன் ஒளிப்பதிவிலும், சாமுவேலின் படத்தொகுப்பிலும் பெப்ரவரி  23, 2018 இல் திரையரங்குகளில் வெளியாகியுள்ள தமிழ்த்திரைப்படம்.
கதை
மெர்லின் திரைப்படம் ஒரு  அழகான த்ரில்லர் பேய் கதை இப்படம் மூன்று காலகட்டங்களில் நடக்கிற கதை என்று இயக்குநர் வ.கீரா கூறியுள்ளார்.
படப்பணிகள்
இத்திரைப்படத்தின் பாடல் வெளியீடு 2016இல் நடந்தது. இப்படத்தில் அட்டகத்தி தினேஷ், அட்டகத்தி தினேசாகவே நடிக்க இருப்பதாகக் கூறியுள்ளார். இத்திரைப்படத்தின் பாடல் வெளியீட்டு நிகழ்வில் திரைப்பட இயக்குநர்கள் பா. ரஞ்சித், வசந்தபாலன், தங்கர் பச்சான் ஆகியோர் கலந்து கொண்டனர்.
இசை
இத்திரைப்படத்திற்கு கணேஷ் ராகவேந்திரா இசையமைத்துள்ளார். இப்படத்தின் பாடல்களை யுகபாரதி, சாவி, கு.கார்த்திக், வ.கீரா ஆகியோர் எழுதியுள்ளனர்.
கிப்ரால்ட்டர் பவுண்டு
பகுப்பு:ஐக்கிய இராச்சியம் பகுப்பு:நாணயங்கள்
திருவையாறு அரசர் கல்லூரி
திருவையாறு அரசர் கல்லூரி என்பது தமிழ்நாட்டின் திருவையாறில் உள்ள ஒரு கல்லூரி ஆகும். இக்கல்லூரி சமஸ்கிருதம், தமிழ், இசை – கல்வி போன்றவற்றை கற்பிக்கும் கல்லூரி ஆகும்.
வரலாறு
1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் கலியாணியம்மாள் சத்திரத்திரமும், கல்லூரியும் வந்தன. அக்கால கட்டத்தில் தனித்தமிழ் கற்பிக்கும் கல்லூரிகள் இல்லாத நிலை இருந்து வந்தது. இதனால் மாவட்டக் கழகத்தின் துணைத்தலைவராக இருந்த உமாமகேஸ்வரனார் திருவையாறு கல்லூரியில் தனித்தமிழ் படிப்பைத் துவக்க வேண்டுமென வலியுறுத்தினார். இதையடுத்து ஏ. டி. பன்னீர்செல்வம் தனித்தமிழ்ப் படிப்பை ஏற்படுத்தும் முயற்சியை எடுத்தார். அதை எதிர்த்து இது வடமொழிக் கல்லூரி இங்கு வடமொழி மட்டுமே கற்பிக்கவேண்டும். இதை மன்னர் செப்புப் பட்டையத்தில் வடமொழியில் எழுதிவைத்துள்ளார் என கல்லூரி நிர்வாகத்தினர் பட்டையத்தைக் காட்டினர். இவர்கள் கூற்றில் உண்மைத் தன்மையை அறிய விரும்பிய பன்னீர் செல்வம் அந்தப் பட்டையத்தை தன் பொறுப்பில் பெற்றுக் கொண்டார். பின்னர் திருப்பாதிரிப்புலியூர் மடத்தின் தலைவரான ஞானியார் அடிகளிடம் பட்டையத்தைக் கொடுத்து அவர்கள் கூறியதுபோல பட்டையத்தில் உள்ளதா என படித்துக்கூற வேண்டினார். பட்டையத்தைப் படித்த ஞானியார் அடிகள் பட்டையத்தில் கல்வி வளர்ச்சிக்கு என்று பொதுவாகவே எழுதப்பட்டுள்ளது அவர்கள் கூறுவது தவறு தனித்தமிழ் படிப்பைத் துவக்க இதில் தடை இல்லை என்றார்.
இதன்பிறகு திருவையாறு வடமொழி கல்லூரிக்கு திருவையாறு அரசர் கல்லூரி என 1924 இல் பெயர் மாற்றப்பட்டது. அதன்பிறகு தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.
மேற்கோள்கள்
பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
அலஸ்டார் ஃபிரேசர்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
பிரம்மரிஷி விஷ்வாமித்திரா
பிரம்மரிஷி விஷ்வாமித்திரா 1948 ஆம் ஆண்டு வெளிவந்த தமிழ்த் திரைப்படமாகும்.ஜகன்னாத் இயக்கத்தில் வெளிவந்த இத்திரைப்படத்தில் கே. ஆர். ராம்சிங், டி. ஆர். ராஜகுமாரி மற்றும் பலரும் நடித்திருந்தனர். பாபநாசம் சிவன் யாத்த பாடல்களுக்கு ரீமா என்ற ஆர். வைத்தியநாதன், நாராயணன் ஆகியோர் இசையமைத்திருந்தார்.
மேற்கோள்கள்
பகுப்பு:1948 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள் பகுப்பு:டி. ஆர். ராஜகுமாரி நடித்த திரைப்படங்கள்
முறுக்கு
காரணப்பெயர்
முறுக்கிய நிலையில் அச்சு மூலம் பிழியப்படுவதால் முறுக்கு எனப்படுகிறது.
செயல் முறை
இந்த மாவுடன் எள், ஓமம், நெய் அல்லது டால்டா அல்லது தேங்காய்ப் பால் போன்றவை கலந்து சிறிது கெட்டியாகப் பிசைந்து முறுக்குக்கான அச்சில் இட்டு பிழிந்து எடுக்கின்றனர். அதன் பிறகு வாணலியில் எண்ணெய் ஊற்றிச் சுட வைத்து அந்த எண்ணெயில் பிழிந்து வைத்த முறுக்கைப் பொரித்து எடுப்பர். இது தமிழர்களின் உணவுப் பொருட்களில் விரும்பி உண்ணப்படும் முதன்மைச் சிற்றுண்டிகளுள் ஒன்றாகும்.
பெயர் பெற்ற ஊர்
மணப்பாறையில் தேங்காய்ப்பால் சேர்த்துச் செய்யும் அரிசி முறுக்கு பெயர் பெற்றது.
பரவல்
முறுக்கு பிற தென்னிந்திய மாநிலங்களிலும் இந்தியா தவிர இலங்கை, மலேசியா போன்ற நாடுகளிலும் பரவலாக வாழும் தமிழர்களாலும் விரும்பி உண்ணப்படுகிறது.
சான்றுகள்
பகுப்பு:தமிழர் உணவுகள் பகுப்பு:தின்பண்டங்கள்
ஆர்னால்ட் முதல்நிலை
ஆர்னால்ட் முதல்நிலை என்பது சர்வதேச அளவில் நடைபெறும் உடல் கட்டுதல் போட்டி அல்லது ஆணழகன் போட்டி ஆகும். இது ஆங்கில திரைப்பட நடிகர் மற்றும் முன்னால் திரு. ஒலிம்பியா (தொடர்ந்து 7 முறை) ஆர்னோல்ட் ச்வார்செனேகர் நினைவாக ஐக்கிய அமெரிக்காவில் வருடந்தோறும் நடைபெறுகிறது. இப்போட்டியில் பெண்களும் உடல் கட்டு (Ms. International), உடல் கோப்பு (Fitness International) மற்றும் உடல் வடிவு (Figure International) ஆகிய மூன்று பிரிவுகளில் கலந்து கொள்ளலாம்.
பரிசுகள்
இப்போட்டியில் பட்டம் வெல்லும் வீரர்களுக்கு 130,000 அமெரிக்க டாலர்கள் பரிசுத் தொகை, கம்மர் நிறுவன வாகனம் மற்றும் ஒரு கைக்கடிகாரம் வழங்கப்படுகிறது. ஆர்னால்ட் முதல்நிலை பட்டம் வெல்வது உடல் கட்டும் வீரர்கள் மத்தியில் கவுரவம் சார்ந்த ஒன்றாகும்.
மேலும் பார்க்க
பகுப்பு:உடல்கட்டுதல்
பிளாட்டினம்(IV) புரோமைடு
பிளாட்டினம்(IV) புரோமைடு (Platinum(IV) bromide) என்பது PtBr4 என்ற மூலக்கூறு வாய்ப்பாடு கொண்டுள்ள ஒரு வேதியியல் சேர்மமாகும். பிளாட்டினம் மற்றும் புரோமின் தனிமங்கள் சேர்ந்து இச்சேர்மம் உருவாகிறது.
மேற்கோள்கள்
பகுப்பு:பிளாட்டினம் சேர்மங்கள் பகுப்பு:புரோமைடுகள் பகுப்பு:உலோக ஆலைடுகள்
பரம்பிக்குளம் வனவிலங்கு சரணாலயம்
பரம்பிக்குளம் வனவிலங்கு சரணாலயம் (Parambikulam Wildlife Sanctuary) இது தென் இந்தியாவின் கேரளம் மாநிலத்தில் சிற்றூர் தாலுகாவிற்கு உட்பட்ட 391 சதுர கிலோ மீற்றர்களுடன் 391 km2 பாதுகாக்கப்பட்டு வரும் ஒரு இடம் ஆகும். 1973 ஆம் ஆண்டு 285 சதுர கிலோ மீற்றர்களுடன் 285 km2 இப்பகுதி துவங்கப்பட்டது. இது ஆனை மலைக்கும் நெல்லியம்பதி மலைக்கும் (Nelliampathi) இடையில் ஆய பாதை (Toll road) அமைந்துள்ள இடத்தில் உள்ளது. இதன் அருகில் 2010 பிப்ரவரி 19 அன்று பரம்பிக்குளம் புலிகள் சரணாலயம் உருவாகப்பட்டது. இதன் இடைப்பட்ட பகுதியில்தான் பரம்பிக்குளம் புலிகள் சரணாலயம் 643.66 km2.அமைந்துள்ளது. யுனெஸ்கோ அறிவித்துள்ள உலகப் பாரம்பரியக் களமாக அறிவித்துள்ளவையில் மேற்குத் தொடர்ச்சி மலைத்தொடர் மற்றும் ஆனைமலை திரளும் (Annamalai Sub-Cluster) சேரும். இப்பகுதியில் நான்கு வகையான மலைவாழ் மக்கள் முதுவர், மலை மலசர் (malai malasar), மலைசர் (Malasar) மற்றும் காடர் போன்றோர் பல தொகுப்புகளாக வாழ்கிறார்கள். இங்கு வன மேலாண்மை திட்டம் செயல்படுத்தப்பட்டு வருகிறது. இங்கு வசிக்கும் மலைவாழ் மக்களைக்கொண்டே மலைஏற்றத்திற்கு வழிகாட்டிகளாகவும், யானை சவாரிக்கு உதவுபவர்களாகவும் பயிர்ச்சி கொடுக்கப்பட்டு வேலையும் கொடுக்கப்பட்டுவருகிறது. இங்கு வாழும் புலிகளைப் பாதுகாக்க பல்வேறு தனியார் நிறுவனங்கள் உதவி செய்கின்றன.
நிலவியல்
இந்திய நாட்டின் தமிழ்நாடு மாநிலத்தில் கோயம்புத்தூர் மாவட்டத்தில் அமைந்துள்ள இந்திரா காந்தி தேசியப்பூங்காவிற்கு அருகில் நிலநேர்க்கோட்டின் கணக்குப்படி:76° 35’- 76° 50’ கி, மற்றும் நிலநேர்க்கோடின் கணக்குப்படி :10° 20’– 10° 26’ வ முதல் பாலக்காடு நகரம் வரை 135 km அமைந்துள்ளது. இது வடக்கே பாலக்காடு மாவட்டத்தின் நெம்மரா காடுகள் (Nemmara Forest) முதல் தெற்கே வழாசல் காடுகள் (Vazhachal Forest) வரையிலும் மேற்கே திருச்சூர் மாவட்டத்தின் சாலக்குடி வரையிலும் வரவியுள்ளது. இங்கு காணப்படும் நிலப்பகுதியில் பச்சைநிறக் கனிப்பொருள் வகை (hornblende), கறுப்பு அப்ரகம் (biotite), மற்றும் சார்னோக்கைட்டு (charnockite) போன்ற படிமங்கள் கிடைக்கின்றன.contact :8220000820
நெல்லியம்பதி மலையிலிருந்து ஆனைமலை வரை 600 மீற்றர்கள் உயரத்துடன் இதன் வடக்கு எல்லையான தோத்தப்பாறை வரை அமைந்துள்ளது. இப்பகுதியிலேயே பெரிய மலையாகச் சபரிமலை (1438 மீற்றர்கள்) தெற்கு எல்லையாகவும், இதன் வடக்கு எல்லையாக பன்டாரவரை (1290 மீற்ரர்கள்) என்ற பகுதியும் அமைந்துள்ளது. மேலும் குச்சிமுடி, வெங்கோலிமலை, புலியரைபாதம் போன்ற மலைப்பகுதியியும் அமைந்துள்ளது.
இங்கு காணப்படும் விலங்குகளின் சரணாலயத்தில் 20.66 கிலோ மீற்றர்கள் இடத்தில் பரபிகுளம், தோனகடவு, மற்றும் பெருவாரிபள்ளம் போன்ற மூன்றும் சேர்ந்து மனிதனால் உருவாகப்பட்டதாகும். இதன் நுழைவு வாயிலில் தான் துவையர் நீர்வீழ்ச்சி (Thuvaiar water falls) அமைந்துள்ளது. இப்பகுதிக்கு உடபட்ட இடத்தில் 7 பெரிய பள்ளத்தாக்குகளும், 3 ஆறுகளும், தேக்கடி, பரம்பிக்குளம் அணை (Parambikulam Dam) மற்றும் சோலையாறு அணையும் அமைந்துள்ளது. இங்கு காரபாரா ஆறு (Karappara river), மற்றும் குரியர்குட்டி ஆறு (Kuriarkutty river) போன்றவை வடிகால் பகுதியாக உள்ளது.
வரலாறு
இங்கு இருக்கும் மலைப்பகுதியின் உயரம் 300 மீ முதல் 1438 மீ வரை உள்ளது. இது கொச்சி மாநிலத்தின் பகுதியான இங்கு டிராம் தயாரிப்புக்கும், கப்பல் கட்டுவதற்கும் மரம் வெட்ட உதவிய பகுதியாகும். இதன் அறுகில் அமைந்துள்ள கொச்சி கப்பல் துறைமுகத்தின் (Harbor) உதவியுடம் உலகின் பல பகுதிகளுக்கும் மரங்கள் வெட்டப்பட்டு ஏற்றுமதி செய்யப்பட்டு வந்திருக்கிறார்கள்.
பார்வையாளர்களுக்கான தகவல்கள்
புலிகளின் பாதுகாப்புப் பகுதிக்கு இடைப்பட்ட இப்பகுதி சூழலியல் சுற்றுலா (Ecotourism) துறைக்கான சிறந்த இடமாக விளங்குகிறது. இயற்கை சார்ந்த படிப்புக்காக (nature education) வாய்ப்புகள் ஏறாலமான சுற்றுலா பயணிகளை ஈர்க்கும் இடமாக இவை விளங்குகிறது. இங்கு பல நாட்டிலிருந்து மலைஏற்ற (Backpacking (wilderness)) வீரர்கள் வந்து அவர்களுக்கு கிடைத்த புதிய புதிய பல்வேறு அனுபவங்களைப் பகிர்ந்து செல்கிறார்கள். இங்கு மூங்கிலால் செய்த படகில் சவாரி செய்து புதிய அனுபவத்தைப்பெறலாம். இப்பகுதியில் இருக்கும் படகுதுறையிலிருந்து கிடைக்கும் தண்ணீர் குடிப்பதற்கு பயன்படுவதால் இன்கு மோட்டார் படகு விடப்படுவது தடைசெய்யப்பட்டுள்ளது. இங்கு வாழும் உள்ளூர் வாசிகள் மட்டும் மீன்பிடிப்பதற்கு நாட்டு படகுகளைப் பயன்படுத்துகின்றனர். ஆனால் சுற்றுலாப் பயணிகள் இங்கு அனுமதிக்கப்படுவதில்லை. இங்கு தேக்கு மரங்கள் ஆசியாவிலேயே அதிக அளவு காணப்படுகிறது. இங்கு அமைந்துள்ள தீவுப்பகுதியில் பெரிய மரங்களின்மேல் வீடுகள் கட்டி வாடகைக்கு விடப்படுகிறது. இதற்காக முன்கூட்டியே பதிவு செய்து கொள்ள வேண்டும். இதற்கான விவரங்கள் இவர்களின் அலுவலக இணைய தளத்தில் பார்த்துக்கொள்ளலாம். இதைத்தவிர்த்து வேறு தனி ஆட்களிடம் பதிவு செய்து ஏமாறவேண்டாம் என்று அறிவுருத்தப்படுகிறார்கள். இங்கு வருபவர்கள் சுற்றிப்பர்க்க ஏதுவாக சபாரி வாகனங்களைக் காடுகள் துறை வழங்குகிறது. தனியாரின் இரண்டு சக்கரவாகனம் தவிர்த்து நான்கு சக்கர வாகனம் அனுமதிக்கப்படுகிறது.
தமிழ் நாட்டின் பொள்ளாச்சி நகரிலிருந்து இப்பகுதிக்கு கேரளா போக்குவரத்துக்கழகம் வாகனங்களை இயக்குகிறது. பொள்ளாச்சிக்கும் பரப்பிகுளத்திற்கும் இடைப்பட்ட தூரம் 65 கிலோ மீற்றர்கள் மட்டுமே. இதன் அருகில் இருக்கும் தொடருந்து நிலையம் பொள்ளாச்சி, மற்றும் 40 கிலோ மீற்றர்களுக்குள் வானூர்தி நிலையம் கோயம்புத்தூர் அமைந்துள்ளது.
உயிரினங்கள்
பரப்பிக்குளப் பகுதியான இப்பகுதி உயிரியற் பல்வகைமை மையமாக விளங்குவதால் பாலூட்டிகள் சோலைமந்திகள், நீலகிரி வரையாடுகள், இந்திய யானைகள், வங்காளப் புலிகள், இந்தியச் சிறுத்தைகள், காட்டுப்பன்றிகள், கடமான்கள், குல்லாய் குரங்குகள், நீலகிரி மந்திகள், தேன் கரடிகள், நீலகிரி மார்ட்டின்கள், திருவாங்கூர் பறக்கும் அணில்கள் மற்றும் கடமா என 39 வகையும், நீர்நில வாழ்வன 16 வகைகளும், சிறுத்த பெருநாரை, சாம்பல் தலை மீன்பிடிக் கழுகு, பொன்முதுகு மரங்கொத்தி, பாம்புத் தாரா, சின்ன நீர்க்காகம்,மலை இருவாட்சி, செம்மீசைச் சின்னான், கரும்பருந்து, சிறிய மீன் கழுகு, அதீனா மீன் கழுகு, கிழக்கத்திய விரிகுடா ஆந்தை, கறுவாக் காடை, கருப்பு மரங்கொத்தி, மற்றும் கருப்புத்தலை மீன்கொத்தி என 268 வகை பறவைகள் காணப்படுகின்றன. மேலும் ஊர்வன, கருநாகம், கேரளா வாலாட்டி பாம்புகள், திருவாங்கூர் குக்குரி பாம்பு, திருவாங்கூர் ஓநாய் பாம்பு, கொச்சி பிரம்பு ஆமை, கல் ஆமை, இந்திய கரட்டைப் பல்லி, மேற்குத் தொடர்ச்சி மலைப் பறக்கும் பல்லியோந்திகள் என 61 வகைகளும், மீன்கள் 47 வகைகளும், பூச்சிகள் 1049 வகைகளும், மற்றும் பட்டாம்பூச்சிகள் 124 வகைகளும் காணப்படுகின்றன. ஏற்கனவே இப்பகுதி பாரம்பரிய காட்டெருமை வாழும் பகுதியாக பரிந்துரைக்கப்பட்டுள்ளது.
மேலும் அகணிய உயிரியான தவளை போன்ற நீர்நில வாழ்வன 23 வகைகள் காணப்படுகின்றன.
தாவரங்கள்
இங்கு பல வகையான மரங்கள் காணப்படுகிறது. இவற்றுள் இங்கு காணப்படும் கண்ணிமரா தேக்கு மரம் (Kannimara Teak) 450 ஆண்டுகள் வயதுடையது ஆகும். இப்பகுதியின் சுற்றுச்சூழலுக்காக சூழல் விருதான மகாரிச்கா புரஸ்கார் விருதை இந்திய அரசு வழங்கியுள்ளது.
அச்சுறுத்தல்கள்
சுற்றுலா பயணிகளின் வருகையால் அதிகரிக்கும் கழிவுகள் - இங்கு வரும் சுற்றுலா பயணிகள் அதிக அளவாக பிளாஸ்டிக் கழிவுகளையும், அலுமினியக் கழிவுகளையும் விட்டுச் செல்லுவதால் காடுகள் சீர் கேடு அடைகிறது.
சுற்றுலாத் தள விரிவாக்கத் தேவை அதிகரிப்பு - இங்கு வரும் சுற்றுலா பயணிகளுக்காக புலிகள் சரணாலயப்பகுதிகளில் புதிய கட்டிடங்கள் கட்டுவது, சாலை அமைப்பது போன்ற செயல்களால் சுற்றுச்சூழல் மாசு அடைகிறது.
லட்சுமி சுருதி செட்டிப்பள்ளி
லட்சுமி சுருதி செட்டிப்பள்ளி (பிறப்பு 12 ஜூன் 1996) இந்தியாவின் தமிழ்நாட்டைப் பூர்விகமாகக் கொண்ட சுவர்ப்பந்து வீராங்கனையும் தொழில் முனைவோருமாவார், தேசிய மற்றும் சர்வதேச அளவில் சுவர்ப்பந்து விளையாட்டில் பல்வேறு பட்டங்களை வென்றுள்ள இவர் தனது பதினேழு வயதிலிருந்தே தொழில்முறை சுவர்ப்பந்து விளையாடியுள்ளார். ஆகஸ்ட் 2013 ஆம் ஆண்டு நிலவரப்படி உலக தரவரிசையில் 145 வது இடத்தைப் பிடித்துள்ளார்.
லட்சுமி சுருதி, 12 ஜூன் 1996 அன்று சென்னையில் வெற்றிகரமான மற்றும் தலைமுறைகளாக சுரங்கம், உலகளாவிய வர்த்தகம் மற்றும் முதலீடுகளில் தொழில் செய்யும் குடும்பத்தை சேர்ந்த சுரேஷ் மற்றும் வைஷ்ணவி செட்டிப்பள்ளி ஆகியோருக்கு மகளாகப் பிறந்துள்ளார். இவரது பன்னிரெண்டாம் வயதிலிருந்தே சுவர்பந்து விளையாடத் தொடங்கியுள்ளார். மெட்ராஸ் கிரிக்கெட் கிளப்பில் தனது ஸ்குவாஷ் வாழ்க்கையைத் தொடங்கியுள்ள இவர் பின்னர் தனது பயிற்சியை தேசிய பயிற்சியாளர் சைரஸ் போஞ்சாவின் கீழ் சென்னையில் உள்ள ICL-TNSRA ஸ்குவாஷ் அகாடமியில் பயிற்சி எடுக்க ஆரம்பித்துள்ளார். சுருதி, சென்னையில் உள்ள ஆண்டாள் வெங்கடசுப்பாராவ் மெட்ரிக் மேல்நிலைப்பள்ளியில் தனது பள்ளிப்படிப்பை முடித்துள்ளார்.
விருதுகள்
தனது பதினேழாவது வயதில் தொழில்முறை சுவர்பந்து சங்கத்தில் நுழைந்த ஒரு வருடத்திற்குள்ளாகவே அவரது தொழில் வாழ்க்கையின் அதிகபட்சமாக எண்ணிக்கையான 145 ஐ பிடித்துள்ளார்.
பின்னர் அவர் அமெரிக்காவிற்கு குடிபெயர்ந்தார், அங்கு அவர் வாஷிங்டன் டிசியில் உள்ள ஜார்ஜ் வாஷிங்டன் பல்கலைக்கழகத்தில் தனது பட்டப்படிப்பை முடித்துள்ளார், நிறுவன அறிவியலில் பட்டப்படிப்பைப் படிக்கும் போதும் அந்தபல்கலைக்கழகத்தில் பல்கலைக்கழக சார்பில் விளையாடும் வீரராக இருந்துள்ளார்.
மேற்கோள்கள்
பகுப்பு:1996 பிறப்புகள் பகுப்பு:சென்னை துடுப்பாட்டக்காரர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:வாழும் நபர்கள் பகுப்பு:இந்தியப் பெண் விளையாட்டு வீரர்கள்
கந்தவர்மன்
கந்தவர்மன் என்பது முற்கால மற்றும் இடைக்கால பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.
கோழிக் கறி
கோழி உலகின் கோழியினங்களில் மிகவும் பரவலான ஓர் வகையாகும், மற்றும் கோழிக்கறியாக பல நாடுகளிலும் பண்பாடுகளிலும் பல்வேறு வகைகளில் உணவாக சமைக்கப்படும் ஒன்றாகும்.
வரலாறு
தற்கால கோழி பல்லாண்டுகளுக்கு முன்னர் இந்தியத் துணைக்கண்டத்தின் வடபகுதிகளில் இருந்த சிவப்பு காட்டுக்கோழி மற்றும் சாம்பல் காட்டுக்கோழிகளிலிருந்து வந்தவை ஆகும்.
கி.மு 600களில் பாபிலோனின் ஓவியங்களிலேயே கோழிக்கறி சித்தரிக்கப்பட்டுள்ளது. சங்க இலக்கியங்களில் வீட்டில் கோழி வளர்க்கும் குறிப்புகள் உள்ளன. கோழியும் வெங்காயமும் பாலில் வேகவைக்கப்பட்டு சர்க்கரை,நறுமணப்பொருட்களுடன் ஐரோப்பாவில் "வெள்ளை உணவு" (Blancmange) என பரிமாறப்பட்டது.
இரண்டாம் உலகப் போரின்போது ஐக்கிய அமெரிக்காவில் மாட்டிறைச்சியும் பன்றி இறைச்சியும் அரிதான காரணத்தால் கோழிக்கறி நுகர்வு கூடியது. ஐரோப்பாவிலும் 1996இல் பித்தப்பசு நோய் பயத்தால் மாட்டிறைச்சியை விட கூடுதலாக கோழிக்கறி நுகரப்பட்டது.
வளர்ப்பு
தற்கால கோழி வகைகள் இறைச்சிக்காகவே வளர்க்கப்படுகின்றன. ஒரு கோழிக்கு கொடுக்கப்படும் உணவிற்கும் அது கொடுக்கும் இறைச்சிக்கும் உள்ள தொடர்பு முக்கியமாகிறது. ஐக்கிய அமெரிக்காவில் மிகப் பரவலான வகைகளாக கார்னிஷ் மற்றும் வெள்ளை ராக் வகைகள் உள்ளன.
உணவிற்காக வளர்க்கப்படும் கோழிகள் கறிக்கோழிகள் என அழைக்கப்படுகின்றன. பெரும்பாலும் இவை இளவயதிலேயே கொல்லப்படுகின்றன. கோழி வறுவலுக்கு எட்டு வாரங்களிலிருந்து 12 வாரங்களில் கொல்லப்படுகின்றன. விரைநீக்கப்பட்ட சேவல்கள் கொழுப்புமிக்கதும் கூடுதலாகவும் இறைச்சியைத் தருகின்றன. இவை நடுக்காலங்களில் மிகவும் விரும்பி உண்ணப்பட்டன.
உடல்நலக் கேடுகள்
கோழி இறைச்சியில் மற்ற சிவப்பு இறைச்சிகளைவிட, எடையின் சதவீதமாக அளக்கும்போது, இரண்டு முதல் மூன்று மடங்கு கூடுதலாக பல்நிறைவுறா கொழுப்பு கொண்டுள்ளது.
கோழியின் இறைச்சியில் (விரைநீக்கப்பட்ட சேவல்கள் நீங்கலாக) பொதுவாக கொழுப்புக் குறைவாகும். அதன் தோலில்தான் கொழுப்பு அடர்த்தியாக உள்ளது. குறைந்த கொழுப்பு உண்பவர்கள் கோழித்தோலை அகற்றிட வேண்டும். சமைக்கும் விதமும் கோழிக்கறி எந்தளவிற்கு உடல்நலத்திற்கு ஊறு விளைவிக்கும் என்பதை தீர்மானிக்கிறது. தோல் நீக்கி நீராவியில் வேகவைத்த உணவு உடல்நலத்திற்கு உகந்ததாகவும் மாறுபக்க கொழுப்புள்ள எண்ணெய்களில் வறுத்தெடுத்த கோழிக்கறி ஊறு விளைவிப்பதாகவும் கருதப்படுகிறது.
ஸ்டீபன் ஃபிரை
ஸ்டீபன் ஃபிரை  ( Stephen Fry , பிறப்பு: மே 23, 1900, இறப்பு: மே 18 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளில் கலந்து கொண்டுள்ளார். 1959-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டீபன் ஃபிரை - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பொறியாளன் (திரைப்படம்)
மேற்கோள்கள்
பகுப்பு:2014 தமிழ்த் திரைப்படங்கள்
வெள்ளு ரொட்டி
வெள்ளு ரொட்டி என்பது தமிழர் சமையலில் இடம்பெறும் ஒரு பலகாரம் ஆகும். இது அரிசிமா, அரிசிக்குறுநால், தேங்காய்ப்பால் கலந்து பதமாகக் குழைந்து தட்டி எண்ணெயில் சுட்டுச் செய்யப்படுகிறது. சிறப்பு விழாக்களில் இந்தப் பலகாரம் பெரிதும் செய்து பகிரப்படும்.
வெளியிணைப்புகள்
பகுப்பு:தமிழர் உணவுகள் பகுப்பு:சிற்றுண்டிகள்
மக்கள் சமூகம், இலங்கை
இலங்கை பல்லின மக்கள் ஒன்றாக வாழும் நாடாகும். இவர்கள் பல சமயங்களை பின்பற்றுவதுடன், தனித்துவமான கலாசாரங்களையும் பேணி வருகின்றனர். பொதுவாக அனைத்தின மக்களும் ஒற்றுமையாக வாழ்ந்த போதும், கடந்த இரு தசாப்தங்களாக இனப்பிரச்சனை தலைவிரித்தாடுகிறது. இதனால் பல அரசியல், சமூக பிரச்சினைகள் தோன்றியுள்ளன.
மக்கள் தொகை
இலங்கையின் ஆண்/பெண் பால் விகிதாசாரம் 0.98 என உள்ளது, இது தென்னாசியாவில் உள்ள இதர நாடுகளுடன் ஒப்பிடும் பொது எதிர்மாறான தன்மையை காட்டுகின்றது.
தேசிய இனங்கள்
இலங்கையின் பெரும்பான்மை இனத்தவர் சிங்களவர் ஆவார். இவர்கள் நாட்டின் மொத்த மக்கள்தொகையில் 74.88% ஆக உள்ளனர். நாட்டின் அடுத்த முக்கிய இனத்தவராக தமிழர் உள்ளார்கள். நாட்டின் மக்கள் தொகையில் 15.37% ஆன இவர்கள், இலங்கை தமிழர் மற்றும் இந்தியத் தமிழர் என இரு பெரும் பிரிவினராகவுள்ளனர். இலங்கை தமிழர் நாட்டின் வடக்கு, கிழக்கு மாகாணங்களிலும், இந்திய தமிழர் நாட்டின் மத்திய மாகாணம், பதுளை மாவட்டத்திலும், பெரும்பான்மையாக வாழ்கின்றனர். இலங்கையின் இதர இனங்களாக சோனகர் (அரபிய வழிதோன்றல்கள் 9.23%), இலங்கை மலாயர் 0.2%, பறங்கியர் (ஐரோப்பிய வழிதோன்றல்கள் 0.18%), வேடர்கள்(காட்டு வாசிகள்) மற்றும் ஏனையோர் (0.14%) உள்ளனர்.
தேசிய சமயங்கள்
2011 ஆம் ஆண்டின் கணக்கெடுப்பின் படி, இலங்கையின் பிரதான மதங்கள் பௌத்தம் (70.19%), இந்து சமயம் (12.61%), இஸ்லாம் (9.71%) கிறிஸ்தவம் (7.45%) (கத்தோலிக்க திருச்சபை 6%, சீர்திருத்தத் திருச்சபையினர் 1%) ஆகவும் உள்ளது. சிங்களவர் பெரும்பாலாக தேரவாத பௌத்ததை பின்பற்றுவதுடன், தமிழர் பெரும்பாலாக இந்து சமயிகளாக உள்ளனர்.
தேசிய மொழிகள்
இலங்கையின் தேசிய மொழிகளான தமிழும், சிங்களமும் நிர்வாகம், கல்வி, நீதி போன்ற துறைகளிலும், ஆங்கிலம் வணிகத்துறையிலும் பெரும்பாண்மையாக பயன்பாட்டிலுள்ளது. 1987மாம் ஆண்டில் கைசாத்திடப்பட்ட இலங்கை - இந்திய ஒப்பந்தத்தின் முலம் தமிழும், சிங்களமும் அரசு கரும மொழிகளாகவும், ஆங்கிலம் இணைப்பு மொழியாகவும் அரசியல்யாப்பில் அங்கீகாரிக்கப்பட்டுள்ளது. ஆங்கிலம் பரவலாக இலங்கையில் உபயோகத்திலுள்ள போதிலும், பறங்கியர் மட்டுமே இதை தங்கள் தாய் மொழியாகக் கொண்டுள்ளனர்.
சமூக கட்டமைப்பு
சாதிய அமைப்பே இலங்கையின் சமூக கட்டமைப்பின் சமூக அதிகார படிநிலையின் அடித்தளம். சாதிய கட்டமைப்பு பிறப்பு, தொழில், பொருளாதாரம் மற்றும் சமயம் சார்ந்த கூறுகளால் ஆனது. இவ்வமைப்பின் தோற்றத்தை வேதங்களில் வலியுறுத்தப்படும் "நான்கு வர்ண" சாதி பெரும்பிரிவுகளில் காணலாம். அவற்றினிடையேயான ஏற்றத்தாழ்வு நிலை ஒவ்வொறு பகுதியிலும் வெவ்வேறாக இருக்கின்றது. வேதங்களில் கூறப்படும் சாதி நெறிகளை தவறாக புரிந்து கொண்ட காரணத்தால் மத்திய காலங்களில் சமூகத்தில் சாதி அடிப்படையில் பாகுபாடுகளும் ஏற்றத்தாழ்வுகளும் ஏற்பட்டன. பல முன்னேற்றங்கள் ஏற்பட்டபொதும் நாட்டின் அரசியலிலும் திருமணம் உட்பட்ட பல சமூக வழக்கங்களிலும் சாதி ஒரு முக்கிய இடம் வகிக்கிறது.
இலங்கையின் கருவளம்
பொதுவாக கருவளம் என்பதற்கு பல்வேறு அறிஞர்கள் பல்வேறு கருத்துக்களை முன்வைத்துள்ளன. அந்த அடிப்படையில். Hazel R. Barath (1992) என்பவரின் '“Population Geography”' என்ற நூலில் “பொதுவாக கருவளம் என்றபதம் சகல உயிர்வாழ் இனங்களும் தம்மை ஒத்த உயிர்களை தாங்கி அவற்றை பிரசவிக்கின்ற திறமை. குறிப்பாக உயிருடன் நிகழ்கிகன்ற பிறப்புக்களின் உண்மைச் சம்பவம்.” என்று குறிப்பிடப்பட்டுள்ளது. அவ்வாறே தோம்ஸன் மற்றும் லூயிஸ் என்ற அறிஞர்கள் “பொதுவாக ஒருதொகுதிப் பெண்களினது உண்மையான மீள் இனப்பெருக்க நிறைவேற்றத்தினைக் குறித்து நிற்கும்” என்று குறிப்பிட்டுள்ளார்கள்.
இலங்கையின் கருவள நிலை
வளர்ச்சி அடைந்து வருகின்ற நாடுகளில் தெற்காசியாக் கருவளப் போக்கு சற்று வித்தியாசமானது அதிலும் இலங்கை சமூகக்குறிகாட்டிகள் பலவற்றில் விதிவிளக்குகளைக் கொண்டநாடாக இருக்கின்றது. எடுத்துக்காட்டாக இலங்கையின் 2006 ஆம் ஆண்டு தரவுகளின் படி எழுத்தறிவு வீதம் 97% பருமட்டான பிறப்பு வீதம் 11%  பருமட்டான இறப்பு வீதம் 6% இயற்கை அதிகரிப்பு வீதம் 1.1% எனவே இலங்கை ஏனைய தெற்காசிய நாடுகளில் இருந்து விலகியதொரு போக்கை கொண்டு காணப்படுகின்றது எனலாம். அதேவேளை இலங்கையின் கருவளப்போக்கு ஒரு தொடர்ச்சியான வீழ்ச்சிப் போக்கை காட்டி நிற்கின்றது. குறிப்பாக 1950களின் பிற்பாடு இதனை சிறப்பாக அவதானிக்கலாம். 1963ஆம் ஆண்டில் பெண் ஒருவருக்கு 5 பிறப்புக்கள் காணப்பட்டது. (De Silva W 1991) மொத்தக் கருவளவீதம் 1993ஆம் ஆண்டு 2.3 ஆக வீழ்ச்சி கண்டது. (குடிவரையியல் சுகாதார அளவீடு 1993) இதனைத் தொடர்ந்து 1995-2000 காலப்பகுதியில் 1.96ஆக வீழ்ச்சி கண்டது. (குடிவரையியல் சுகாதார அளவீடு 2000) 2006 ஆம் ஆண்டிலும் ஒரு தாயிக்கு 2 பிள்ளை என்ற விகிதத்திலே காணப்பட்டுள்ளது.(World Population Chart Sheet 2006) இலங்கையின் குடிக்கணிப்பானது முதன்முதலில் 1871 ஆம் ஆண்டு மேற்கொள்ளப்பட்டது. இதனைத்தொடர்ந்து 1981 ஆம் ஆண்டு வரை ஒரு சிலகாலப்பகுதிகள் தவிர ஒவ்வொரு 10 ஆண்டுகளுக்கு ஒரு முறை குடிக்கணிப்பு மேற்கொள்ளப்பட்டு வருகின்றது. மேலும் இலங்கையில் முதன்முதலாக கருவள அளவீடானது 1975 ஆம் ஆண்டில் மேற்கொள்ளப்பட்டது. (Srilanka Fertility Survery 1975). எனவே கடந்த 3 தசாப்தமாக கருவளம் பற்றிய தகவல்களை பெற்றுக்கொள்ளக் கூடியதாக இருப்பதால் இலங்கையின் கருவளப்போக்கின் வரலாற்றை அணுகக்கூடியதாக இருக்கின்றது.இந்தஅடிப்படையில் இலங்கையின் கருவள அளவீடுகளில் சிறந்த முறையான மொத்தக் கருவள வீதத்தை நோக்கின் 1953 ஆம் ஆண்டு தொடக்கம் 2005-2006 காலப்பகுதி வரையான கருவள வீழ்ச்சிப் போக்கை அவதானிக்கக் கூடியதாக உள்ளது.
இலங்கையின் மொத்தக் கருவள வீதம்
வருடம்	மொத்தக் கருவள வீதம்
(1953 – 2005 to 2006)
{| border="1"
மூலம்: Department of census and statistics 2002 World population data sheet 2006
மேலும் இந்த அட்டவணை மொத்தக்கருவளப் போக்கில் படிப்படியான ஒரு வீழ்ச்சிப் போக்கை காட்டி வந்துள்ளது. இன்றைய நிலையில் ஒரு தாயிக்கு 2 பிள்ளை என்ற நிலையில் இலங்கையின் மொத்தக் கருவளம் காணப்படுகின்றது. இதே போனறு பருமட்டான முறையில் கருவள வீதத்தை எடுத்து நோக்கும் போது கருவளத்தின் போக்கு எவ்வாறு 1964-2006 வரையான காலப்பகுதியில் மாற்றம் பெற்றுள்ளது என்பதை நோக்கலாம். இதனடிப்படையில் பின்வரும் அட்டவணை இதனை தெளிவ படுத்துகின்றது.
பருமட்டான பிறப்பு வீதம் 1000 ற்கு
right|thumb (1964 – 2006) {| border="1"
மூலம்: Registrar Generals Department 2007.
அதே வேளையில் 1970 ஆம் ஆண்டுகளின் நடுப்பகுதியில் இருந்து குடும்பக் கட்டுப்பாட்டு முறைகளில் ஏற்பட்ட படிப்படியான வளர்ச்சியம் கருவள வீழ்ச்சிக்கு காரணமாக அமையலாயிற்று. இலங்கையில் 1953 ஆம் ஆண்டில் குடும்பத்திட்டச்சங்கம் ஆரம்பித்து 1965 ஆம் ஆண்டு வரையில் அதன் நிகழ்ச்சித்திட்டச் செயற்பாடுகள் பெரும்பாலும் நடைமுறையில் இடம் பெறவில்லை. 1965 ஆம் ஆண்டின் இறுதியிலிருந்து 3 கட்டங்களாக விரிவாக்கம் பெற்ற இத்திட்டம் 1968 ஆம் ஆண்டின் போது நாடு முழுவதையம் உள்ளடக்கியதாக வியாபித்தது.
முடிவரை
இந்த அடிப்படையில் கருவளத்தைத் தீர்மானிப்பதில் பெண்களின் தொழில் அந்தஸ்து கல்விமட்டம் வருமானம் கலாசார மதநம்பிக்கை கணவர்மார் கல்வி தொழில் போன்ற காரணிகளும் கருவளத்தில் தாக்கம் செலுத்திAள்ளதை அவதானிக்கலாம். இது தொடர்பாக (Caldwell 1982) கோல்ட்வெல் என்பவர் “விருத்தி அடைந்த கல்வியால் கருவளமட்டம் குறைவடைந்துள்ளது கல்வி அறிவ திருமணவயதை பாதிக்கின்றது”. எனக்குறிப்பிட்டுள்ளதை அவதானிக்கலாம்.
இந்த அடிப்படையில் இலங்கையின் கருவளத்திலும் இவ்வாறான காரணிகளின் செல்வாக்கை அவதானிக்கக் கூடியதாக உள்ளது எனலாம். இலங்கை கருவளக் கட்டுப்பாடு தொடர்பான அழுத்தமான சட்டங்கள் இன்றுவரையில் கொண்டுவர வில்லை என்றாலும் கருவளத்தின் வளர்ச்சிப் போக்கில் ஒரு வீழ்ச்சியை அவதானிக்கக் கூடியதாகவே உள்ளது. இந்த அடிப்படையில் எதிர்வரும் காலங்களில்கருவளம் ஒரு முறையான மெதுவான வளர்ச்சிப் போக்கை எடுத்துச் செல்ல வேண்டுமானால் அதற்கு நாட்டு மக்களும் அரசாங்கத்துக்கு ஒத்துழைப்பு வழங்கவது அவசியமாகும். இதன்படி ஒரு நாட்டின் குடித்தொகை வளங்களை ஒத்துக் காணப்படும் போது அந்நாட்டின் அபிவிருத்திக்கும் அது வழிவகுக்கும் என்பது சந்தேகமில்லை.
மேற்கோள்கள்
பகுப்பு:இலங்கை இனக்குழுக்கள்
கோதூர் ஊராட்சி
கோதூர் ஊராட்சி (Kodur Gram Panchayat), தமிழ்நாட்டின் நாமக்கல் மாவட்டத்தில் உள்ள பரமத்தி வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2089 ஆகும். இவர்களில் பெண்கள் 1065 பேரும் ஆண்கள் 1024 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வளி மாசடைதல்
வளி மாசடைதல் (Air pollution) என்பது மனிதனால் உருவாக்கப்பட்ட  வேதிப்பொருட்கள், துகள் பொருட்கள், உயிரியற் பொருட்கள் போன்றவை வளிமண்டலத்தில் கலந்து காற்றை மாசுபடுத்துதலை இது குறிக்கிறது. காற்று மாசடைதல் என்றும் இதைக் குறிப்பிடுவார்கள். காற்று மாசுபடுவதால் நோய்கள், ஒவ்வாமை, மரணம் கூட ஏற்படலாம். மனித சமுதாயத்திற்கு மட்டுமன்றி விலங்குகள் தாவரங்கள் போன்ற உயிரினங்களும் இதனால் பெரிதும் பாதிக்கப்படுகின்றன. இயற்கையான சுற்றுச் சூழலும் செயற்கையாக உருவாக்கப்பட்ட வாழிடங்களும் இதனால் பாதிக்கப்பட்டு மனிதன் சுவாசிப்பதற்கு தூய்மையான காற்று கிடைக்காமல் போகிறது. பெட்ரோலைப் பயன்படுத்தி வாகனங்களை இயக்குதல், மக்கள் தொகைப் பெருக்கம், மரங்கள் அழிப்பு, அணுகுண்டு தாக்குதல், அமிலம் மற்றும் வேதிப்பொருட்களின் பயன்பாடு போன்ற மனித நடவடிக்கைகளும், எரிமலை வெடிப்பு, கதிரியக்கம், துகள்கள் மற்றும் தூசு போன்ற இயற்கை நடவடிக்கைகளும் காற்று மாசுபடுதலுக்கு காரணங்களாகின்றன.
தூய்மையான பூமியை இலக்காக கொண்டு இயங்கும் பிளாக்சுமித் நிறுவனம் 2008 ஆம் ஆண்டு ஒரு பட்டியலை வெளியிட்டது. உலகின் மிக மோசமான நச்சு மாசுபாடுகள் என்ற இப்பட்டியலில்   உட்புற காற்று மாசுபாடும்  மோசமான நகர்ப்புற காற்று தரமும் இடம்பெற்றுள்ளன. 2014 உலக சுகாதார அமைப்பு வெளியிட்ட அறிக்கையின்படி, 2012 இல் ஏற்பட்ட காற்று மாசுபாடு காரணமாக உலகெங்கிலும் 7 மில்லியனுக்கும் அதிகமான மக்கள் இறந்துள்ளனர்.
சர்வதேச எரிசக்தி முகமையிலிருந்தும் தோராயமாக கணக்கிடப்பட்ட இந்த எண்னிக்கை எதிரொலித்தது.
மாசுபடுத்திகள்
காற்று மாசுபடுத்தி என்பது மனிதர்களுக்கும் சுற்றுச்சூழலுக்கும் எதிர்மறையான விளைவுகளை ஏற்படுத்தக்கூடிய காற்றில் உள்ள ஒரு மாசுப்பொருளாகும். இப்பொருள் ஒரு திண்மத் துகள்களாக அல்லது திரவத் துளிகளாக அல்லது வாயுக்களாக இருக்கலாம். இவை இயற்கையாகத் தோன்றியவையாகவும் இருக்கலாம் அல்லது மனிதனால் உருவாக்கப்பட்டவையாகவும் இருக்கலாம். இம்மாசுபடுத்திகள் முதன்மை நிலை மாசுபடுத்திகள் இரண்டாம் நிலை மாசுபடுத்திகள்  என இரண்டாக வகைப்படுத்தப்படுகின்றன. எரிமலை வெடிப்பு போன்ற இயற்கைச் செயல்முறையிலிருந்து தோன்றும் சாம்பல் போன்ற மாசுக்கள் முதன்மை மாசுபடுத்திகள் ஆகும். மோட்டார் வாகன வெளியேற்றத்திலிருந்து வெளியிடப்படும் கார்பன் மோனாக்சைடு வாயு அல்லது தொழிற்சாலைகளிலிருந்து வெளியிடப்படும் கந்தக  டை ஆக்சைடு வாயி போன்றவை மற்ற எடுத்துக்காட்டுகள் ஆகும். இரண்டாம் நிலை மாசுபடுத்திகள் நேரடியாக உமிழப்படுவதில்லை. மாறாக இவை முதன்மை நிலை மாசுபடுத்திகள் வினைபுரிவதால் அல்லது இடைவினை புரிவதால் தோன்றுகின்றன. ஒசோன் வாயு ஒரு முதன்மையான இரண்டாம்நிலை மாசுபடுத்தியாகும். சில மாசுபடுத்திகள் முதன்மை நிலை மற்றும் இரண்டாம் நிலை என்ற இரண்டு வகையிலும் வகைப்படுத்தப்படுகின்றன. இவை நேரடியாகவும் காற்றில் வெளியிடப்படுகின்றன. மற்ற முதன்மை மாசுபடுத்திகள் வினைபுரிவதனாலும் உருவாகின்றன.
thumb|left|புகைபோக்கி வளிக் கந்தகம் அகற்றும் முறைமை நிறுவப்படுவதற்குமுன், நியூ மெக்சிக்கோவிலுள்ள இந்த ஆற்றல் உற்பத்தி நிலையத்தில் இருந்து வெளியேறிய வளியில் ஏற்றுக்கொள்ளக்கூடிய அளவுக்கும் மேலான [[கந்தகவீரொட்சைட்டு இருந்தது.]]
மனித செயல்பாடுகளால் வளிமண்டலத்தில் வெளியிடப்படும் மாசுபடுத்திகள்:
குளிர்விப்பான்களில் பயன்படுத்தும் சி.எப்.சி எனப்படும் குளோரோபுளோரோ கார்பன்கள் வளிமண்டலத்திலுள்ள ஓசோனின் அளவை மிக வேகமாக குறைக்கின்றன. இதனால் பூமியில் தட்பவெப்பநிலை மாறுபட்டு சீர்கேடு அடைகிறது. இதனால் தலைவலி, கண் எரிச்சல் இருமல், மூச்சுத்திணறல் போன்ற பாதிப்புகள் ஏற்படுகின்றன.
காற்று மாசுபடுதலைக் கட்டுபடுத்தும் வழிகள்:
காற்று மாசுபாட்டை குறைப்பதற்கு பல்வேறு காற்று மாசு கட்டுப்பாட்டு தொழில்நுட்பங்கள் மற்றும் உத்திகள் உள்ளன. அதன் அடிப்படையில் நில பயன்பாட்டுக்கு திட்டமிடல் மண்டல மற்றும் போக்குவரத்து உள்கட்டமைப்புக்கு திட்டமிடல் போன்றவை சம்பந்தப்பட்டிருக்கின்றன. பெரும்பாலான வளர்ந்த நாடுகளில் நிலப் பயன்பாட்டு திட்டமிடல் என்பது சமூகக் கொள்கையின் ஒரு முக்கிய பகுதியாகும், பரந்த பொருளாதார மற்றும் மக்கள் நலனுக்காக, சுற்றுச்சூழலை பாதுகாப்பதற்காக நிலத்தை திறமையாகப் பயன்படுத்துதல் முக்கியத்துவம் பெறுகிறது. இதன் தொடர்ச்சியாக பின்வரும் கருத்துகளும் கவனத்தில் கொள்ளப்படுகின்றன.
புற இணைப்புகள்
பகுப்பு:வளிமங்கள் பகுப்பு:மாசடைதல் பகுப்பு:வானிலை நிகழ்வுகள் பகுப்பு:காற்று
ஆலமுற்றம்
புகார் நன்னாட்டில் ஆலமுற்றம் என்னும் சிவன் கோயில் இருந்தது. இதன் முற்றத்தில் காவிரி ஆறு தன் நுண்மணலைக் குவித்திருந்தது. அங்குள்ள பொழிலில் மகளிர் மணல்வீடு கட்டித் தன் கையால் செய்த பாவையை அதில் கிடத்தி விளையாடிய பின்னர் அந்தப் பாவையை அங்குள்ள பொய்கைத் துறையில் விட்டுவிடுவர். இந்தக் கோயில் இருந்த ஊருக்கு ஆலமுற்றம் என்று பெயர்.
முக்கண்-செல்வன் கல்லால மரத்தடியில் இருந்து தவம் செய்தான் என்பர். ஆலம் என்னும் நஞ்சை உண்டான் என்றும் கூறுவர். இந்த ஆலம் இந்த ஊரின் பெயரோடு தொடர்புடையது எனலாம். இந்தக் கோயிலுக்கு ஓங்கி உயர்ந்த மதில் இருந்தது. மணல் குவிப்பைத் தடுக்க இந்த மதில் கட்டப்பட்டது எனலாம்.
சான்று
பகுப்பு:சங்க கால ஊர்கள்
தென் மொராவியா
தென் மொராவியா செக் குடியரசின் ஒரு நிர்வாக பிரிவு ஆகும். இப்பகுதி அதன் வரலாற்றுப் பகுதியான மொராவியாவின் தென்மேற்கு பகுதியில் அமைந்துள்ளது (ஜொபொவா லோட்டா பொஹிமியாப் பகுதிக்கு உட்பட்டது) உள்ளது. இதன் தலைநகரம் பிர்னோ, செக் குடியரசின் இரண்டாவது பெரிய நகரம் ஆகும். இப்பகுதி 1,169,000 மக்கள்தொகையினைக் கொண்டுள்ளது (2013 ஜூன் 30 இல்). இதன் மொத்த பரப்பளவு 7,196.5  சதுர கிலோ மீட்டராகும்.
நிர்வாக பிரிவுகள்
தெற்கு மொராவியா 7 மாவட்டங்களாக பிரிக்கப்பட்டுள்ளது.
வெளி இணைப்புகள்
பகுப்பு:செக் குடியரசு
ஏனோக்குவின் நூல்
ஏனோக்குவின் நூல் என்பது பழங்கால எபிரேய வெளிப்பாடு சமய நூலகும். இது நோவாவின் கொள்ளுத் தாத்தாவான ஏனோக்கு எழுதியதாகக் கூறப்படுகிறது.
பேய்கள் மற்றும் நெபிலிம்களின் தோற்றம், சில வானதூதர்கள் ஏன் விண்ணுலகத்திலிருந்து வீழ்ந்தார்கள், தொடக்கக்கால வெள்ளம் தார்மீக ரீதியாக ஏன் தேவைப்பட்டது என்பதற்கான விளக்கம் மற்றும் மெசியாவின் ஆயிரம்-ஆண்டுகால ஆட்சியின் இறைவாக்கு உள்ளிட்டவை ஏனோக்கு புத்தகத்தின் தனித்துவமான அம்சங்களாக உள்ளன.
புத்தகத்தின் பழைய பகுதிகள் (பெரும்பாலும் பார்வையாளர்கள் புத்தகத்தின் பகுதி) கி.மு. 300-200 என்றும், சமீபத்திய பகுதி (உவமைகளின் புத்தகம்) கி.மு 100 என்றும் மதிப்பிடப்படுகிறது.
சாக்கடல் சுருள்களில் காணப்படும் பல்வேறு அரமேயத் துண்டுகளும், கொய்னே கிரேக்கம் மற்றும் லத்தீன் துண்டுகளும், ஏனோகு புத்தகமானது யூதர்களாலும் தொடக்கக்கால கிழக்குவழிக் கிறிஸ்தவர்களாலும் அறியப்பட்டதற்கான சான்றுகளாக உள்ளன. புதிய ஏற்பாட்டின் ஆசிரியர்களும் இப்புத்தகத்தின் சில உள்ளடக்கங்களை நன்கு அறிந்திருந்தனர். ஏனோக்கின் ஒரு சிறு பகுதி (1:9) யூதாவின் புதிய ஏற்பாட்டு கடிதத்தில் மேற்கோள் காட்டப்பட்டுள்ளது (யூதா 1:14-15), மேலும் "ஆதாமிலிருந்து ஏழாவது ஏனோக்கு" என்பது ஏனோக்கு 60:8 வசனத்தின் மேற்கோளாகும். ஏனோக்கு புத்தகத்தின் முந்தைய பகுதிகளின் பல பிரதிகள் சாக்கடல் சுருள்களில் பாதுகாக்கப்பட்டன.
பெட்டா இஸ்ரேல் (எத்தியோப்பிய யூதர்கள்) தவிர, ஏனைய யூதர்கள் பயன்படுத்தும் விவிலிய நியதியில் ஏனோக்கு புத்தகம் இடம்பெறவில்லை. கிறிஸ்தவத்தில் சில கிறிஸ்தவக் குழுக்கள் ஏனோக்கு புத்தகத்தை விவிலிய நியதியின் பகுதியாக ஏற்கின்றனர், ஏனைய கிறிஸ்தவக் குழுக்கள் இதை நியமனம் அல்லாத அல்லது ஈர்க்கப்படாதவை என்று கருதுகின்றனர்.
சாக்கடல் சுருள்களில் இருந்து முந்தைய அராமிக் துண்டுகள் மற்றும் சில கிரேக்க மற்றும் லத்தீன் துண்டுகளுடன் எத்தியோப்பியன் கீஸ் மொழியில் மட்டுமே இன்று இது முழுமையாக உள்ளது. இதனால் இப்புத்தகம் கீஸ் மொழியில் எழுதப்பட்டது என்பது பாரம்பரிய எத்தியோப்பிய நம்பிக்கையாகும். அதேநேரம், நவீன அறிஞர்கள் இது முதலில் யூத நூல்களுக்கு முதலில் பயன்படுத்தப்பட்ட அராமிக் அல்லது எபிரேய மொழியில் எழுதப்பட்டது என்று வாதிடுகின்றனர். தானியேல் புத்தகத்தைப் போலவே ஏனோக்கின் புத்தகமும் ஓரளவு அராமிக் மொழியிலும் ஓரளவு எபிரேய மொழியிலும் இயற்றப்பட்டதாக எப்ரைம் ஐசக் கூறுகிறார். எபிரேய பதிப்பு எஞ்சியதாக இதுவரை அறியப்படவில்லை. விவிலியப் பெருவெள்ளத்திற்கு முன்னர் வாழ்ந்த ஏனோக்கால் எழுதப்பட்டதாக இப்புத்தக்கம் வலியுறுத்துகிறது.
மேற்கோள்கள்
பகுப்பு:கிறித்தவ சமய நூல்கள்
தேமோபைலேச் சமர்
தேமோபைலேச் சமர் என்பது ஸ்பாட்டவின் முதலாம் லியோனிடாசுவால் வழிநடாத்தப்பட்ட கிரேக்க நகர அரசுகளின் நேசப்படைகளுக்கும், கிரேக்கம் மீதான இரண்டாம் பாரசீக படையெடுப்பில் மூன்று நாட்களுக்கும் மேலாக நடைபெற்ற பாரசீகப் பேரரசர் முதலாம் சேக்சஸ்க்கும் இடையிலான சண்டையாகும். மூன்று நாட்களுக்கும் மேலாக நடைபெற்ற இந்த சண்டையில் ஒரே நேரத்தில் ஆர்டிமிசம் கடற்சமரும், குறுகலான கடற்கரையான தேமோபைலே கணவாயில் ('வெப்ப வாயில்') ஒரு சமரும் கி.மு. 480 இல் இடம் பெற்றது.
கிட்டத்தட்ட 7,000 கிரேக்கப் படையினர் வடக்குக் கணவாயை தடுக்க கி.மு. 480 கோடையில் முன்னேறினர். பாரசீகப் படை ஒரு மில்லியனான இருந்தது எனக் குறிப்பிட, தற்கால கணிப்பு அந்த எண்ணிக்கையைவிடக் குறைவு என்கிறது (ஏறக்குறைய 100,000 க்கும் 300,000 இடைப்பட்டதென வேறுபட்ட அளவுகள் கொடுக்கப்படுகின்றன) இப்படை ஆகத்து இறுதியில் அல்லது செப்தம்பர் ஆரம்பத்தில் கணவாயை வந்தடைந்து. பாரியளவு எண்ணிக்கையில் மிஞ்சிய பாரசீகப் படையை கிரேக்கம் மொத்தமாக ஏழு நாட்கள் (மூன்று சமர்கள் உட்பட), பின்புற பாதுகாப்பு நிர்மூலமாக்கும் வரை தடுத்து நிறுத்தி வரலாற்றில் பிரசித்தி பெற்ற இறுதி நிலை யுத்தமாக விளங்கியது.
இரண்டு முழுநாள் சமரில், முதலாம் லியோனிடாசு அரசனால் வழிநடத்தப்பட்ட சிறு படை பாரிய பாரசீக இராணுவம் கடக்கக்கூடிய பாதையை மாத்திரம் தடுத்தது. இரண்டாம் நாள் சமரின் பின்பு, உள்ளூர்வாசியான எபியால்டஸ் பாரசீகர்களுக்கு கிரேக்கப் படைகளின் பின்புறமுள்ள சிறு பாதையினை வெளிப்படுத்தி கிரேக்கர்களைக் காட்டிக் கொடுத்தான். தன் படைகள் பக்கவாட்டில் தாக்கப்படுவதை அறிந்த லியோனிடாசு கிரேக்கப் படைகளின் பெரும்பகுதியை அனுப்பிவிட்டு பின்புறப் பகுதியைக் காக்க 300 இசுபாட்டன்களையும், 700 தெஸ்பியன்களையும், 400 தெபான்களைளயும் மற்றும் சில நூறு மற்றவகளையும் தக்கவைத்தார். இவர்களில் பெரும்பகுதியினர் கொல்லப்பட்டனர்.
அச்சனூர்
அச்சனூர் (Achanoor) என்பது ஒரு கிராமம் ஆகும். இது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் திருவையாறு மற்றும் கல்லணை இடையே அமைந்துள்ளது. இந்த கிராமத்தின் முக்கிய பொருளாதார நடவடிக்கை விவசாயம் ஆகும். காவேரி பாசனப் பகுதியில் அமைந்திருப்பதால், வளமான நிலங்களைக் கொண்டுள்ளது. நெல், கரும்பு, வாழை, வெற்றிலை, வெங்காயம் மற்றும் தேங்காய் ஆகியவை கிராமத்தின் முக்கிய விளை பொருட்கள் ஆகும். அருகில் உள்ள கிராமங்களாக, மரூர், சாத்தனூர், வைத்தியநாதன் பேட்டை அமைந்துள்ளன. அச்சனூர் திருவையாற்றிலிருந்து 6 km தொலைவிலும் தஞ்சாவூரிலிருந்து 18 கிலோ மீட்டர் தொலைவிலும் அமைந்துள்ளது. அச்சனூரில் வசிப்பவர்களில் 75% பேர் கத்தோலிக்க திருச்சபையினைச் சார்ந்தவர்கள். இங்குப் புனித அந்தோணியார் தேவாலயம் ஒன்று உள்ளது. ஒவ்வொரு ஆண்டும் மே மாதம், புனித அந்தோணியார் திருவிழா கொண்டாடப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:Coordinates on Wikidata
யாழ்ப்பாணத்தில் குடியேற்றவாத ஆட்சி
யாழ்ப்பாணத்தில் குடியேற்றவாத ஆட்சி என்பது, போத்துக்கீசர், ஒல்லாந்தர், பிரித்தானியர் ஆகிய ஐரோப்பிய இனத்தவருடைய ஆட்சி ஆகும். இது 1620 ஆம் ஆண்டு முதல் 1948 ஆம் ஆண்டுவரையான 328 ஆண்டுகளை அடக்கிய காலப்பகுதியாகும். இதில், முதல் 38 ஆண்டுகாலம் போத்துக்கீசரும், அடுத்துவந்த 138 ஆண்டுக்காலம் ஒல்லாந்தரும் மிகுதியான காலப்பகுதியாகிய 152 ஆண்டுகள் பிரித்தானியரும் ஆண்டனர்.
போத்துக்கீசர் ஆட்சி
போத்துக்கீசரின் நேரடி ஆட்சி 1620 ஆம் ஆண்டிலேயே யாழ்ப்பாணத்தில் தொடங்கியது எனினும், இதற்குச் சுமார் 60 ஆண்டுகளுக்கு முன்னரேயே யாழ்ப்பாண அரசில் போத்துக்கீசர் தலையிடத் தொடங்கிவிட்டனர் எனலாம். 1560 ஆம் ஆண்டு வாக்கில், அவர்கள் யாழ்ப்பாணத்தில் நடத்திய தாக்குதல் முழு வெற்றி பெறாவிட்டாலும், மன்னார்த் தீவைப் போத்துக்கீசர் கைப்பற்றிக் கொண்டனர். பின்னர் 1590 ஆம் ஆண்டளவில் நடத்திய தாக்குதல் மூலம் யாழ்ப்பாண அரசனைக் கொன்றுவிட்டுத் தாங்கள் விரும்பிய ஒரு இளவரசனை அரசனாக்கிச் சென்றனர். அடுத்து மீண்டும் 1620 ல், படையெடுத்த போத்துக்கீசர் யாழ்ப்பாணத்தைக் கைப்பற்றித் தங்கள் நேரடி ஆட்சியை யாழ்ப்பாணத்தில் நிறுவினர்.
போத்துக்கீசரின் வரிக்கொள்கை
போத்துக்கீசரின் வரிக் கொள்கை முதல் சில ஆண்டுகளுக்கு, யாழ்ப்பாணத்து அரசர் கால முறைகளைப் பின்பற்றுவதாகவே அமைந்திருந்தது. குடியேற்ற நாடொன்றில் செலவுகளுக்குரிய வருமானத்தை அந்தந்த நாடுகளிலேயே உருவாக்கிக் கொள்வதென்ற, லிஸ்பனில் இருந்த போத்துக்கீச அரசின் கொள்கையோடு பொருந்தி வந்த காரணத்தாலேயே இவ்வாறு செய்யப்பட்டது. ஆனால், 1623 ஆம் ஆண்டுக்குப் பின்னர் இந்நிலையில் மாற்றம் ஏற்பட்டது. யாழ்ப்பாணத்திலிருந்து எவ்வளவு முடியுமோ அவ்வளவு அதிகமாக வருமானம் பெறுவதற்கான நடவடிக்கைகள் மேற்கொள்ளப்பட்டன. மக்கள்மீது அதிக வரிச்சுமை ஏற்றப்பட்டது. மேலதிக வருமானம், திருகோணமலை, கொழும்பு, கொச்சின் முதலிய, யாழ்ப்பாணத்துக்கு வெளியேயுள்ள இடங்களின் தேவைகளுக்காக அனுப்பிவைக்கப்பட்டதாகத் தெரிகிறது.
மக்கள் வெளியேற்றம்
இந்த மத நிறுவனங்களின் நடவடிக்கைகளினாலும், வரிச்சுமையாலும் பெருமளவில் மக்கள் யாழ்ப்பாணத்தை விட்டு இடம்பெயர்ந்ததாகத் தெரிகிறது. இவர்களில் பலர் போத்துக்கீசரின் கெடுபிடிகள் குறைவாக இருந்த வன்னிக்கும், சிலர் தென்னிந்தியாவுக்கும் சென்றனர். இதனால் யாழ்ப்பாணத்தின் மக்கள் தொகையில் வீழ்ச்சி ஏற்பட்டது. முழுமையாக நோக்கும்போது போத்துக்கீசர் ஆட்சிக்காலம் யாழ்ப்பாணத்தவரின், பண்பாட்டு மற்றும் பொருளாதார வாழ்க்கை தொடர்பிலேற்பட்ட மிகவும் நெருக்கடியான காலகட்டம் ஆகும்.
ஒல்லாந்தர் ஆட்சி
1658 ஆம் ஆண்டில், போத்துக்கீசர் யாழ்ப்பாணத்தை ஒல்லாந்தரிடம் இழந்தனர்.
உசாத்துணைகள்
பகுப்பு:யாழ்ப்பாண வரலாறு
பயத்தம் பணியாரம்
பயற்றம் பணியாரம் என்பது தமிழர் சமையலில் இடம்பெறும் ஒரு இனிப்புப் பலகாரம். பயற்றம் மா, அரசி மா, சீனி, வறுத்த தேங்காய்ப் பூ ஆகியவை ஒரே அளவு எடுத்து, மெல்லிய சுடுதண்ணீர் விட்டு குழைத்து உருட்டி மாவில் தோய்த்து பொரித்து எடுப்பர்.
மேற்கோள்கள்
பகுப்பு:தமிழர் உணவுகள் பகுப்பு:சிற்றுண்டிகள்
அகலங்க கனேகம
விதானஆரச்சிகே சாமர அகலங்க கனேகம ( Withanaarchchige Chamara Akalanka Ganegama, பிறப்பு: மார்ச்சு 29, 1981), இலங்கை அணியின் முன்னாள் வலது கை துடுப்பாட்டக்காரர் பாடகர், தொலைக்காட்சி தொகுப்பாளர் ஆவார். வலதுகை மித வேகப் பந்துவீச்சாளர். இவர் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார்.
சான்றுகள்
பகுப்பு:இலங்கைத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
அனைத்துலக கருவிகள் கோப்பு
thumb|250px|right|The first color photo of Earth, imaged in 1967 by the [[ATS-3 satellite, was used as the cover image of Whole Earth Catalog's first edition.]] அனைத்துலக கருவிகள் கோப்பு (Whole Earth Catalog) 1968–1972 காலப்பகுதிகளிலும், அதற்கு பின்னர் அவ்வப்பொழுதும் வெளியிடப்பட்ட கருவிகள் பற்றிய தகவல் கோவையாகும். கட்டற்ற மனப்பாங்கில் இது வெளியிடப்பட்டது. இது அமெரிக்க நுட்ப வளர்ச்சிக்கு ஒரு முக்கிய உந்து சக்தியாக அமைந்தது.
மேற்கோள்கள்
பகுப்பு:கருவிகள் பகுப்பு:பேண்தகுவியல்
ராணி பத்மினி
ராணி பத்மினி (Rani Padmini) அல்லது பத்மாவதி (Padmavati, இறப்பு: 1303) இந்தியாவின் சித்தோர்கார் இராச்சியத்தின் இராணியும், மன்னர் ராவல் ரத்தன்சென்னின் மனைவியும், சிங்கால் என்ற இடத்தில் வாழ்ந்த கந்தர்வேசன் என்ற அரசனின் மகளும் ஆவார். பத்மினி என்றும் அழைக்கப்படும் பத்மாவதி, இன்றைய இந்தியாவின் மேவார் இராச்சியத்தின் 13 முதல் 14 ஆம் நூற்றாண்டின் புகழ்பெற்ற ராணி ஆவார். 16 ஆம் நூற்றாண்டின் பல நூல்கள் அவளைப் பற்றிக் குறிப்பிடுகின்றன, அவற்றில் ஆரம்பகால ஆதாரம் பத்மாவதி காவியம் ஆகும். இது பொ.ச. 1540 இல் மாலிக் முஹம்மது ஜெயசி எழுதிய ஒரு காவிய கற்பனையான கவிதை ஆகும்.
வரலாறு
எதிர்த்துப் போரிட முடியாத சுல்தான் போர் தர்மத்தை மீறி தனது ஆட்கள் மூலமாக பின்முதுகில் குத்துகிறான் ராஜபுத்திர மன்னன் அப்போது இறந்து விடுகிறார். அச்செய்தியை அறிந்த ராணி பத்மாவதி தீக்குளித்து இறக்கிறார்.
ஆண்கள் அனைவரும் இறந்த பின் நகரத்தினுள் நுழைந்த சுல்தான் தெருவில் இருந்து எழுந்த மாபெரும் நெருப்பைக் கண்டான். சித்தூர் ராணி பத்மினியின் தலைமையில் ஏராளம் பெண்கள் அந்த நெருப்பைச் சுற்றி வந்ததைக் கண்ட சுல்தான் அவர்கள் நோக்கத்தைப் புரிந்து கொண்டு தடுக்கச் சென்றான். அதற்கு ராணி, ’இதுதான் ராஜபுத்திரப் பெண் உனக்குக் கொடுக்கும் வரவேற்பு’ என்று கூறி கூட்டுத் தீக்குளித்து உயிர் துறந்தாள்.